เรื่องร้องเรียน (ทางเท้า,ถนน) วันที่ 2022-08-01 15:25:25 — แขวงคลองตันเหนือ เขตวัฒนา กรุงเทพมหานคร
เนื่องจากดิฉัน อยู่ในซอยสุขุมวิท43  ได้รับความเดือดร้อนจากการเดินเข้าออกในซอย เพราะมีบริษัทโตโยต้าซึ่งอยู่ตรงหัวมุมซอย ได้ให้ผู้มาติดต่อนำรถจักรยานยนตร์มาจอดที่ข้างบริษัท ซึ่งควรเป็นทางเดินเท้า  โดยเฉพาะอย่างยิ่ง ตรงหัวมุมโค้งที่จะเดินเข้าออก ซอย ทำให้คนต้องมาเดินที่ถนนแทน เพราะทางเท้ามีรถจอดเต็มพื้นที่  เป็นเหตุให้เกิดอุบัติเหตบ่อยครั้ง  เพราะรถที่เลี้ยวเข้าซอย จะมองไม่เห็นคน ที่เดินบนถนน คงเข้าใจว่าคนจะเดินที่ทางเท้า ดิฉันก็เป็นคนหนึ่งที่ถูกรถชนล้มตรงหัวมุมนี้ ด้วยเหตุดังกล่าว จึงขอความกรุณาท่าน  โปรดมีบัญชา ไม่ให้บริษัทโตโยต้า มีรถจอดบริเวณทางเดิน   โดยเฉพาะอย่างยิ่งตรงหัวมุมโค้ง  เพื่อคนที่เดินเข้าออกซอย ไม่ต้องมาเดินบนถนนแทน              ขอแสดงความนับถือ              นางสาวเพ็ญฟ้า  ไพรัชเวทย์